

 **Gradsko vijeće**

KLASA:406-01/20-01/03

URBROJ:2186/18-02/1-20-5

Ludbreg, 16. listopada 2020. g. PRIJEDLOG

Na temelju članka 35. Zakona o lokalnoj i područnoj (regionalnoj) samoupravi («Narodne novine», br. 33/01, 60/01-vjerodostojno tumačenje, 129/05, 109/07, 125/08, 36/09, 150/11, 144/12, 19/13-pročišćeni tekst, 137/15, 123/17-pročišćeni tekst i 98/19), članka 33. Statuta Grada Ludbrega («Službeni vjesnik Varaždinske županije», br. 23/09, 17/13, 40/13-pročišćeni tekst, 12/18, 55/18-pročišćeni tekst, 40/19 i 13/20) i članka 15. i 19. Zakona o upravljanju državnom imovinom (»Narodne novine«, br. 52/2018.) Gradsko vijeće Grada Ludbrega na 24. sjednici održanoj dana 16. listopada 2020. g., donosi

**ODLUKU**

**O DONOŠENJU GODIŠNJEG PLANA UPRAVLJANJA IMOVINOM**

**U VLASNIŠTVU GRADA LUDBREGA ZA 2021. GODINU**

Članak 1.

Donosi se Godišnji plan upravljanja imovinom u vlasništvu Grada Ludbrega za 2021. godinu (dalje u tekstu: Plan) primjenjujući dobru praksu iz odredaba Zakona o upravljanju državnom imovinom (NN br. 52/2018.), te prema preporukama navedenih u Izvješću o obavljenoj reviziji upravljanja i raspolaganja nekretninama jedinica lokalne i područne (regionalne) samouprave na području Varaždinske županije.

Članak 2.

Planom upravljanja imovinom određuju se:

* kratkoročni ciljevi i smjernice upravljanja imovinom Grada Ludbrega,
* provedbene mjere u svrhu provođenja Strategije,
* detaljna analiza stanja upravljanja pojedinim oblicima imovine u vlasništvu Grada Ludbrega,
* godišnji planovi upravljanja pojedinim oblicima imovine u vlasništvu Grada Ludbrega.

Članak 3.

Ova Odluka stupa na osmog dana od dana objave u „Službenom vjesniku Varaždinske županije“, a objavit će se i na službenoj web stranici Grada Ludbrega i dostupna je javnosti u skladu s odredbama Zakona o pravu na pristup informacijama (NN br. 25/13 i 85/15).

 Predsjednik

 Gradskog vijeća

 Antun Šimić

**OBRAZLOŽENJE**

**PRIJEDLOGA ODLUKE O DONOŠENJU**

**GODIŠNJEG PLANA UPRAVLJANJA IMOVINOM**

**U VLASNIŠTVU GRADA LUDBREGA ZA 2020. g.**

 **Zakonska obveza jedinica lokalne samouprave za donošenje Plana upravljanja imovinom ne postoji**.

 **Međutim, primjenjujući dobru praksu iz odredaba Zakona o upravljanju državnom imovinom** (NN br. 52/2018.), **i to čl. 15.** u kojemu je propisano da se načelo javnosti upravljanja državnom imovinom osigurava „*određivanjem ciljeva upravljanja državnom imovinom u Godišnjem planu upravljanja državnom imovinom*“ **i čl. 19.** u kojemu je propisano da se „*Godišnji plan upravljanja državnom imovinom donosi na temelju Strategije*“, **Grad Ludbreg će radi osiguravanja održivog, učinkovitog i transparentnog upravljanja i raspolaganja svojom imovinom također pristupiti donošenju takvih godišnjih planova upravljanja imovinom**.

 Nadalje, **sukladno Izvješću o obavljenoj reviziji upravljanja i raspolaganja nekretninama jedinica lokalne i područne (regionalne) samouprave na području Varaždinske županije iz 2016. g**., kojom je preporučeno osim usvajanja srednjoročnih strategija upravljanja i raspolaganja imovinom, donošenje i kratkoročnih planova upravljanja imovinom, te budući da je Gradsko vijeće na ovoj sjednici **donijelo Strategiju upravljanja imovinom u vlasništvu Grada Ludbrega za razdoblje od 2021. do 2027. g.**, kojom je predviđeno donošenje godišnjih planova upravljanja imovinom, izrađen je ovaj prijedlog Godišnjeg Plana upravljanja imovinom za 2021. g.

 Plan upravljanja imovinom sadrži sljedeće **godišnje planove po pojedinim oblicima imovine, a odnose na**:

1. upravljanje trgovačkim društvima,
2. upravljanje i raspolaganje stanovima i poslovnim prostorima,
3. upravljanje i raspolaganje građevinskim zemljištem,
4. prodaju nekretnina,
5. rješavanja imovinsko-pravnih i drugih odnosa vezanih uz projekte obnovljivih izvora energije te ostalih infrastrukturnih projekata, kao i eksploataciju mineralnih sirovina sukladno propisima koji uređuju ta područja,
6. provođenje postupaka procjene imovine,
7. rješavanja imovinsko-pravnih odnosa,
8. vođenje evidencije imovine,
9. postupke vezanih uz savjetovanje sa zainteresiranom javnošću i pravo na pristup informacijama koje se tiču upravljanja i raspolaganja imovinom u vlasništvu Grada Ludbrega,
10. zahtjeve za darovanje nekretnina upućenih Ministarstvu državne imovine,
11. upravljanje i raspolaganje nogometnim igralištima.

 U skladu s temeljnim ciljem da se imovinom Grada Ludbrega učinkovitom upravljanju, kao i u Strategiji izvode se sedam posebnih **ciljeva upravljanja gradskom imovinom, i to**:

1. učinkovito upravljanje nekretninama u vlasništvu Grada Ludbrega,
2. unaprjeđenje korporativnog upravljanja i vršenje kontrola Grada Ludbrega kao (su)vlasnika trgovačkih društava,
3. uspostava jedinstvenog sustava i kriterija u procjeni vrijednosti pojedinog oblika imovine, kako bi se poštivalo važeće zakonodavstvo i što transparentnije odredila njezina vrijednost,
4. usklađenje i kontinuirano predlaganje te donošenje novih akata,
5. ustroj, vođenje i redovno ažuriranje interne evidencije gradske imovine kojom upravlja Grad Ludbreg,
6. priprema, realizacija i izvještavanje o primjeni akata strateškog planiranja,
7. razvoj ljudskih resursa, informacijsko-komunikacijske tehnologije i financijskog aspekta Grada Ludbrega.

 S obzirom da se ovim Planom upravljanja imovinom na godišnjoj razini osigurava učinkovito i transparentno upravljanje imovinom Grada Ludbrega, predlaže se Gradskom vijeću njegovo donošenje.